Om+PHP

LV197D Webprogrammering i PHP er et nettbasert fag som går høst og vår. Hovedmålet er å lære seg webprogrammering i språket PHP, og gjør studentene i stand til å lage dynamiske, interaktive websider (for eksempel en liten nettbutikk, flybestilling og liknende).

Temaene som tas opp i faget er grovt sett: Grunnleggende programmering, Bruk av skjema, bruk av funksjoner, tilstandsbevaring, filer og databaser, sikkerhet og avanserte tema.
 * 1. Læringsutbytte-beskrivelser**

Etter å ha gjennomført dette faget skal studentene kunne:
 * Løse problemer med PHP-scripting som verktøy (FM)
 * Bruke PHP for å lage større webbaserte systemer (FM)
 * Strukturere koden på en god måte (KM)
 * Finne frem til og iverksette gode sikkerhetstiltak for en webløsning (HM/FM)
 * Lage brukbare og funksjonsrike systemer (KM/FM)
 * Programmere opp mot en underliggende database (FM)
 * Forklare i detalj hvordan tilstandsbevaring kan gjøres med PHP (KM)

FM = Ferdighetsmål KM = Kunnskapsmål HM = Holdningsmål

Her er for øvrig læringsutbyttene for alle leksjonene i faget

Faget består av 12 leksjoner som tar opp ulike tema. I tillegg til norsk lærebok har hver leksjon skriftlig lærestoff og en øvingsoppgave, i tillegg til en rekke læringsaktiviteter for å støtte opp under læringen underveis: digitale tester, spørreundersøkelser, diskusjonsforum, videosnutter og liknende. Sentralt i faget står også et globalt diskusjonsforum for spørsmål, svar og erfaringsutveksling (viktig læringsarena siden alt er nettbasert).
 * 2. Læringsprosess**

Øvingsoppgavene er viktige både for å øve programmeringsferdigheter og å gi en dypere forståelse for lærestoffet. Spørreundersøkelser, diskusjoner og tester vil også bidra til å skape refleksjon og utfylle læringsprosessen.

Arbeidet med hver leksjon skjer individuelt.

Et prosjektarbeid må gjøres og bestås. Det skal hjelpe med å se de store sammenhengene i faget og tenke helhetlig. Prosjektet bygger på alt som er lært i kurset og gir trening i å lage et større, sammenhengende datasystem, og dekker dermed flere læringsutbytter. Hver student skal medstudentvurdere prosjektinnleveringen til tre andre studenter

Det er en nettbasert eksamen på 3 timer som ene og alene danner grunnlaget for endelig karakter (A-F). Tidligere var eksamen skriftlig, hvor studentene måtte skrive programkode med penn og papir. Det er en lite gunstig situasjon. Den nettbaserte eksamen vil ha en blanding av flervalgsspørsmål og kodeskriving (åpne spørsmål) og prøves ut første gang høsten 2009.
 * 3. Eksamen**

For å få godkjent faget må i tillegg til eksamen, følgende gjøres:
 * 6 (av 12) øvinger
 * et større prosjektarbeid